Ελισάβετ Αμαλία της Έσσης-Ντάρμστατ

Η **Ελισάβετ Αμαλία** (γερμ. *Elisabeth-Amalia von Hessen-Darmstadt,* 20 Μαρτιου 1635 - 4 Αυγούστου 1709) από τον Οίκο της Έσσης ήταν κόρη του Λανδγράβου της Έσσης-Ντάρμστατ και με τον γάμο της έγινε εκλέκτειρα του Παλατινάτου.

## Βιογραφία
Η *Ελισάβετ Αμαλία Μαγδαληνή* ήταν το πέμπτο παιδί και η τρίτη κόρη του Γεωργίου Β΄ της Έσσης-Ντάρμστατ, και της Σοφίας Ελεονώρας, κόρης του Ιωάννη Γεωργίου Α΄ της Σαξονίας. Γεννήθηκε στο Νέο Ανάκτορο του Γκίσσεν στην Έσση. 

Ανατράφηκε από την αυστηρή Λουθηρανή μητέρα της και ήταν γνωστή για τα εντυπωσιακά ξανθά μαλλιά της που κληρονόμησε στις κόρες της και διατήρησε μέχρι να φτάσει σε μεγάλη ηλικία.

Το 1653 παντρεύτηκε τον Φίλιππο Γουλιέλμο, Κόμη του Παλατινάτου, ο οποίος ήταν είκοσι χρόνια μεγαλύτερός της και αργότερα έγινε *Πρίγκηπας-Εκλέκτωρ του Παλατινάτου*. Ο γάμος κανονίστηκε από τον Ερρίκο της Έσσης-Ράινφελς-Ρότενμπουργκ, όταν εκείνη του εκμυστηρεύθηκε ότι ήταν διατεθειμένη να μεταστραφεί στον Καθολικισμό, το οποίο έκανε κρυφά και εν αγνοία της οικογένειάς της. Δύο μήνες μετά το γάμο της, ασπάστηκε δημόσια τον Καθολικισμό παρουσία του Μαξιμιλιανού Ερρίκου της Βαυαρίας, Αρχιεπισκόπου της Κολωνίας. Ο γάμος ήταν ευτυχισμένος και το ζεύγος απέκτησε συνολικά 17 παιδιά, εκ των οποίων τα 14 επιβίωσαν της παιδικής ηλικίας. Αρχικά, έμειναν στο Ντύσσελντορφ, το οποίο μεταμόρφωσαν σε βαθιά θρησκευόμενη πόλη με εκκλησίες και μοναστήρια. Αργότερα, αποσύρθηκαν στο Νόιμπουργκ αν ντερ Ντόναου, όπου η Ελισάβετ Αμαλία έζησε ως το τέλος της ζωής της. Απεβίωσε σε ηλικία 74 ετών το 1709, είκοσι χρόνια μετά το θάνατο του συζύγου της και ενταφιάστηκε στο κοιμητήριο της εκκλησίας του Παλατιού του Νόιμπουργκ.

Ο συγγραφέας Βίλχελμ Νακατένους της αφιέρωσε το έργο του "*Το Φοινικόδασος του Παραδείσου*" (1664).

## Οικογένεια
Παντρεύτηκε το 1653 τον Φίλιππο Γουλιέλμο του Παλατινάτου και είχε τέκνα:
* Ελεονώρα Μαγδαληνή (1655 - 1720), παντρεύτηκε τον Λεοπόλδο Α΄ της Αγίας Ρωμαϊκής Αυτοκρατορίας.
**Μαρία Αδελαΐδα* Άννα (6 Ιανουαρίου - 22 Δεκεμβρίου 1656).
*Σοφία Ελισάβετ (1657 - 1658).
*Ιωάννης Γουλιέλμος (1658 - 1716), Εκλέκτορας του Παλατινάτου.
* ''Βόλφγκανγκ Γεώργιος'' Φρειδερίκος Φραγκίσκος (1659 - 1683), Βοηθός Επίσκοπος της Κολωνίας.
* Λουδοβίκος Αντώνιος (1660 - 1694), Επίσκοπος της Βορμς.
* Κάρολος Γ΄ Φίλιππος (1661 - 1742), Εκλέκτορας του Παλατινάτου.
* Αλέξανδρος Σιγισμόνδος (1663 - 1737), Επίσκοπος του Άουγκσμπουργκ.
* Φραγκίσκος Λουδοβίκος (1664 - 1732), Αρχιεπίσκοπος του Τρηρ και του Μάιντς.
* Φρειδερίκος Γουλιέλμος (1665 - 1689), Στρατηγός των Αψβούργων.
* ''Μαρία Σοφία'' Ελισάβετ (1666 - 1699), παντρεύτηκε τον Πέτρο Β΄ της Πορτογαλίας.
* ''Μαρία Άννα'' Αδελαΐδα (1667 - 1740), παντρεύτηκε τον Κάρολο Β΄ της Ισπανίας.
* Φίλιππος Γουλιέλμος Αύγουστος (1668 - 1693), Πρίγκηπας του Νόιμπουργκ.
* Δωροθέα Σοφία (1670 - 1748), παντρεύτηκε τον Οντοάρντο Φαρνέζε, Διάδοχο της Πάρμας & Πλακεντίας.
* ''Εδβίγη Ελισάβετ'' Αμαλία (1673 - 1722), παντρεύτηκε τον Ιάκωβο Λουδοβίκο Σομπιέσκι.
*Ιωάννης (1 - 2 Φεβρουαρίου 1675).
* Λεοπολδίνη Ελεονώρα (1679 - 1693).
Είχε, ακόμη, 6 αποβολές.

## Πρόγονοι

## Πηγές
* Choker, Peter. *Diseases of the kings of Spain: the Austrians. From Madness to impotence Joan of Charles II the Bewitched* (Madrid: The Sphere Books Ltd., 2005).

## Παραπομπές


Κατηγορία:Οίκος του Βίττελσμπαχ
Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Κατηγορία:Παλατινές κόμισσες του Νόιμπουργκ
Κατηγορία:Δούκισσες του Μπεργκ
Κατηγορία:Εκλέκτειρες του Παλατινάτου